Emil Hurezeanu participă luni la reuniunea miniștrilor afacerilor externe din statele membre UE
Ministrul afacerilor externe Emil Hurezeanu participă luni la reuniunea miniștrilor afacerilor externe din statele membre UE - Consiliul Afaceri Externe (CAE), care se va desfășura la Bruxelles. Agenda reuniunii include: agresiunea Rusiei împotriva Ucrainei, situația din Orientul Mijlociu și relațiile UE-SUA. La punctul afaceri curente vor fi abordate criza energetică din Republica Moldova și evoluțiile din Georgia.